Η εστία της Κοιλιοκάκης

Ενημερωτική Εκδήλωση: Διαγνώστηκα με Κοιλιοκάκη. Και τώρα;
2024-05-12 10:30 - 13:30 (Europe/Athens) | Επιστημονικο και Τεχνολογικό Πάρκο Ηπείρου, Λεωφ. Σταύρου Νιάρχου (πριν την είσοδο του ΠΓΝΙ), Ιωάννινα, Ελλάδα
Αν διαγνωστήκατε με Κοιλιοκάκη εσείς ή κάποιο μέλος της οικογένειά σας, σας περιμένουμε στην Ανοιχτή Ενημερωτική Εκδήλωση με θέμα “Διαγνώστηκα με Κοιλιοκάκη. Και τώρα;” που θα πραγματοποιήθεί την Κυριακή 12 Μαΐου 2024 στις 10:30πμ στο αμφιθέατρο του Επιστημονικού και Τεχνολογικού Πάρκου Ηπείρου (πριν την είσοδο του Γενικού Πανεπιστημιακού Νοσοκομείου Ιωαννίνων) για να συζητήσουμε μαζί τη διαχείριση της νέας καθημερινότητάς σας.
Θα μιλήσουν:

Αλέξανδρος Σκαμνέλος, Γαστρεντερολόγος
Δάφνη Δανάτσα, Ψυχολόγος
Χρήστος Δερδεμέζης, Διατροφολόγος
Νικόλαος Παρίσης, Χημικός Τροφίμων

Θα ακολουθήσει ανοιχτή συζήτηση με το κοινό.

Ολόκληρη η εκδήλωση με τις ομιλίες είναι διαθέσιμη εδώ:

Κοπή Πίτας 2024 - Γενική Συνέλευση - Εκλογές Δ.Σ.
2024-02-04 12:30 - 18:00 | Καρβούνης – Αίθουσες Δεξιώσεων & Catering, Δημοκρατιας 10, Ελεούσα, Ιωαννίνων, 45500, Ελλάδα
Η εκδήλωση κοπής της πρωτοχρονιάτικης πίτας της Εστίας της Κοιλιοκάκης εκτός από το να φέρνει κοντά τα μέλη μας κάθε χρόνο προσφέροντάς τους την ευκαιρία να γνωριστούν και να ανταλλάξουν απόψεις, απορίες, να ενημερωθούν, να γευτούν εδέσματα χωρίς γλουτένη και παράλληλα να διασκεδάσουν, είναι επίσης γνωστή και για τα πλούσια δώρα που μοιράζει!
Με χαρά σας περιμένουμε λοιπόν στην κοπή της πίτας μας για το 2024 που θα πραγματοποιηθεί την Κυριακή 4 Φεβρουαρίου, στις 12:30 το μεσημέρι στο Κέντρο Εκδηλώσεων «Καρβούνης» στην Ελεούσα Ιωαννίνων. Φέτος, λόγω παρέλευσης δύο ετών από τις αρχαιρεσίες του Φεβρουαρίου 2022, τον ίδιο μήνα ολοκληρώνεται η θητεία του υφιστάμενου Δ.Σ. Για το λόγο αυτό, μαζί με την κοπή της πίτας θα λάβει χώρα και η Εκλογοαπολογιστική Γενική Συνέλευση του Συλλόγου με θέματα:

Απολογισμός δράσης απερχόμενου Διοικητικού Συμβουλίου
Οικονομικός απολογισμός
Έκθεση εξελεγκτικής επιτροπής
Έγκριση πεπραγμένων και απαλλαγή του απερχόμενου Διοικητικού Συμβουλίου
Προτάσεις και τοποθετήσεις μελών.
Εκλογή εφορευτικής επιτροπής για την εκλογή νέου Δ.Σ. και εξελεγκτικής επιτροπής.

Και θα ακολουθήσει η ψηφοφορία για την εκλογή του νέου Διοικητικού Συμβουλίου του Συλλόγου.
Προπάντως όμως η μέρα αυτή θα είναι μια μέρα μεγάλης γιορτής, όπου:

Θα ανταμώσουμε και θα ανταλλάξουμε τα νέα μας και τους προβληματισμούς μας!
Θα γευτούμε υπέροχα εδέσματα χωρίς γλουτένη που ο κύριος Καρβούνης θα μας ετοιμάσει με απόλυτη ασφάλεια!
Θα έχουμε την ευκαιρία να δοκιμάσουμε τα προϊόντα χωρίς γλουτένη που θα μας δειγματίσουν οι εταιρείες!
Θα κόψουμε την πίτα μας με πολλά φλουριά και δώρα για τους τυχερούς!

…και φυσικά θα χορέψουμε και θα διασκεδάσουμε με ζωντανή παραδοσιακή μουσική, με το κλαρίνο του Μιχάλη Μπραχόπουλου και το τραγούδι του Γιώργου Πατσιούρα.
Παιδαγωγοί θα αναλάβουν να διασκεδάσουν τα παιδιά και να τα απασχολήσουν δημιουργικά.
Τιμή εισόδου: 15 ευρώ (συμπεριλαμβάνει επιδότηση 5€/άτομο από το Σύλλογο μας).
Παιδιά έως 7 ετών: Δωρεάν
Στην τιμή περιλαμβάνεται το φαγητό (ειδικό μενού χωρίς γλουτένη), η μουσική, ο χορός και η δημιουργική απασχόληση των παιδιών. Δεν περιλαμβάνονται αναψυκτικά και ποτά.
Σας περιμένουμε όλους!

Ημερίδα: Κοιλιοκάκη και συνοδά αυτοάνοσα νοσήματα
2023-05-14 09:15 - 14:00 | Grand Serai Congress & Spa, Ιωάννινα, Δωδώνης 33, Ιωάννινα, 45221, Ελλάδα
Θα είναι τιμή μας να παραβρεθείτε και να στηρίξετε με την παρουσία σας την ημερίδα με θέμα «Κοιλιοκάκη και συνοδά Αυτοάνοσα νοσήματα» στις 14 Μαΐου 2023, στο Ξενοδοχείο Grand Serai, στα Ιωάννινα.
Η διοργάνωση αποτελεί κοινή προσπάθεια του Συλλόγου “Η Εστία της Κοιλιοκάκης” και του Ινστιτούτου Εσωτερικής Παθολογίας και Ηπατο-Γαστρεντερολογίας (ΙνΕΠΗΓ) με στόχο την έγκριτη ενημέρωση.
Η κοιλιοκάκη αποτελεί ένα συστηματικό νόσημα με αυτοάνοσο μηχανισμό που ξεκινά από τον εντερικό βλεννογόνο του λεπτού εντέρου μέσω της ευαισθητοποίησής του σε ορισμένα αντιγόνα που περιέχονται στη γλουτένη. Προσβάλλει τόσο παιδιά όσο και ενήλικες. Αν δεν αναγνωριστεί εγκαίρως, μπορεί να οδηγήσει σε χρόνιες επιπτώσεις και σημαντικές διαταραχές, όπως καθυστέρηση στην ανάπτυξη ή αναιμία. Αντίθετα αν η διάγνωση γίνει σε πρώιμα στάδια μπορούν έγκαιρα να αντιμετωπιστούν τα συμπτώματα και να αποφευχθούν οι επιπλοκές και τα χρόνια προβλήματα. Η δίαιτα αποτελεί τον ακρογωνιαίο λίθο της θεραπείας και αυτό προϋποθέτει τη συμβουλή από ειδικό επιστήμονα, αλλά και την ορθή ενημέρωση των ασθενών και των συγγενών τους.
Μερικές φορές, η κοιλιοκάκη μπορεί να συνυπάρχει με άλλα συχνά αυτοάνοσα νοσήματα, οπότε η συνεργασία και η παρακολούθηση και από άλλες ιατρικές ειδικότητες έχει καθοριστικό ρόλο. Ακόμη, ο ασθενής πρέπει να υποστηρίζεται από το γιατρό και τους συγγενείς του σε όλες τις παραμέτρους της υγείας του: τη σωματική, τη ψυχική, την κοινωνική.
Σκοπός της εκδήλωσής αυτής είναι η ευαισθητοποίηση και η ενημέρωση των ιατρών και των πολιτών για την κοιλιοκάκη και άλλα αυτοάνοσα νοσήματα. Η παρουσίαση των δεδομένων θα γίνει με τρόπο απλό και κατανοητό από έμπειρους επιστήμονες και θα ακολουθήσει ελεύθερη και εποικοδομητική συζήτηση και ανάλυση πτυχών που απασχολούν τους ασθενείς. Περιμένουμε με ιδιαίτερη χαρά να σας καλωσορίσουμε στην επιστημονική αυτή εκδήλωση και προσβλέπουμε στην ενεργό συμμετοχή σας.
Με εκτίμηση εκ μέρους των διοργανωτών,
Χριστίνα Καλαμπόκη
Πρόεδρος του Συλλόγου «Η Εστία της Κοιλιοκάκης»
Δημήτριος Χριστοδούλου
Καθηγητής Γαστρεντερολογίας
Πρόεδρος Ινστιτούτου Εσωτερικής Παθολογίας και Γαστρεντερολογίας

ΕΠΙΣΤΗΜΟΝΙΚΟ ΠΡΟΓΡΑΜΜΑ ΗΜΕΡΙΔΑΣ

Κοπή Πίτας 2023 (Πάρτυ Μασκέ) – Γ.Σ. Μελών
2023-02-05 12:30 - 19:00 | Καρβούνης – Αίθουσες Δεξιώσεων & Catering, Δημοκρατιας 10, Ελεούσα, Ιωαννίνων, 45500, Ελλάδα
Αγαπητοί μας φίλοι,
Η εκδήλωση κοπής της πρωτοχρονιάτικης πίτας της Εστίας της Κοιλιοκάκης εκτός από το να φέρνει κοντά τα μέλη μας κάθε χρόνο προσφέροντάς τους την ευκαιρία να γνωριστούν και να ανταλλάξουν απόψεις, απορίες, να ενημερωθούν, να γευτούν εδέσματα χωρίς γλουτένη και παράλληλα να διασκεδάσουν, είναι επίσης γνωστή και για τα πλούσια δώρα που μοιράζει! Λόγω της πανδημίας δε μπόρεσε να υλοποιηθεί τα προηγούμενα δύο έτη, όμως φέτος είναι και πάλι κοντά σας.
Με χαρά σας περιμένουμε λοιπόν στην κοπή της πίτας μας για το 2023 που θα πραγματοποιηθεί την Κυριακή 5 Φεβρουαρίου, στις 12:30 το μεσημέρι στο Κέντρο Εκδηλώσεων «Καρβούνης» στην Ελεούσα Ιωαννίνων. Η μέρα αυτή συμπίπτει με την έναρξη του Τριωδίου, οπότε σας περιμένουμε όλους μασκαρεμένους. Με την ευκαιρία της συνάντησης θα πραγματοποιηθεί και Γενική Συνέλευση των μελών μας.
Η μέρα αυτή θα είναι μια μέρα μεγάλης γιορτής, όπου:

Θα ανταμώσουμε και θα ανταλλάξουμε τα νέα μας και τους προβληματισμούς μας!
Θα γευτούμε υπέροχα εδέσματα χωρίς γλουτένη που ο κύριος Καρβούνης θα μας ετοιμάσει με απόλυτη ασφάλεια!
Θα έχουμε την ευκαιρία να δοκιμάσουμε τα προϊόντα χωρίς γλουτένη που θα μας δειγματίσουν οι εταιρείες!
Θα κόψουμε την πίτα μας με πολλά φλουριά και δώρα για τους τυχερούς!

…και φυσικά θα χορέψουμε και θα διασκεδάσουμε στο μασκέ πάρτυ μας!!!
Δύο παιδαγωγοί θα αναλάβουν να διασκεδάσουν τα παιδιά και να τα απασχολήσουν δημιουργικά.
Τιμή εισόδου: 15 ευρώ
Ειδική τιμή για τα παιδιά 7-12 ετών: 10 ευρώ
Παιδιά έως 6 ετών: Δωρεάν
Στην τιμή περιλαμβάνεται το φαγητό (ειδικό μενού χωρίς γλουτένη), η μουσική, ο χορός και η δημιουργική απασχόληση των παιδιών. Δεν περιλαμβάνονται αναψυκτικά και ποτά.
ΑΠΑΡΑΙΤΗΤΗ προϋπόθεση η έγκαιρη δήλωση συμμετοχής μέχρι και την Τετάρτη 1/2/2023. Παρακαλούμε δηλώστε τον αριθμό των ατόμων που θα συμμετέχουν, καθώς και τα παιδιά με τις ηλικίες τους, ΜΟΝΟ με τους παρακάτω τρόπους:
στο email: celiacshome@gmail.com
μέσω messenger: https://m.me/hestiathskoiliokakhs
ή με SMS στα τηλέφωνα 6936744112 και 6949690085
ΠΡΟΣΟΧΗ: ΔΕΝ ΙΣΧΥΕΙ Η ΔΗΛΩΣΗ ΣΥΜΜΕΤΟΧΗΣ ΜΕΣΩ FACEBOOK!!!
Παρακαλούμε να προσέλθετε μόνο εφόσον λάβετε θετική επιβεβαίωση για την κράτηση της θέσης.

Συνάντηση για Ενημέρωση με Γεύμα Χ.Γ. (Άρτα)
2021-09-19 13:30 - 17:00 | Μεζεδοπωλείο Μεράκι, Γεωργίου Μάτσου 7, Άρτα
Την Κυριακή 19 Σεπτεμβρίου, το μεσημέρι, σας περιμένουμε στην Άρτα στο μεζεδοπωλείο Μεράκι, ώστε να ξαναβρεθούμε μετά από πολύ καιρό για γεύμα, ενημερωτική κουβεντούλα και γνωριμία με τα καινούργια μέλη μας.Λόγω περιορισμένων θέσεων, παρακαλούμε να δηλώσετε έγκαιρα την συμμετοχή σας, το αργότερο μέχρι Τετάρτη 15/9 το απόγευμα, με προσωπικό μήνυμα στο Facebook Messenger δηλώστε τον αριθμό των ατόμων που θα συμμετέχουν.
Ο κύριος Ιωάννης Τσιρώνης, μέλος του Δ.Σ της “Εστίας” φρόντισε και σε συνεργασία με το μεζεδοπωλείο Μεράκι να μας περιποιηθούν με εδέσματα χωρίς γλουτένη.

Πανελλήνιο Συνέδριο Μοριακής Ογκολογίας & Στοχεύουσας Θεραπείας
2021-09-02 12:30 - 2021-09-04 21:30
Με χαρά σας προσκαλούμε στο συνέδριο Μοριακής Ογκολογίας και Στοχεύουσας Θεραπείας που θα πραγματοποιηθεί 2-4 Σεπτεμβρίου 2021 στο Ξενοδοχείο Du Lac στα Ιωάννινα, από την Εταιρεία Μελέτης Κλωνικής Ετερογένειας της Νεοπλασίας – ΕΜΕΚΕΝ σε συνεργασία με την Ογκολογική Κλινική του Πανεπιστημίου Ιωαννίνων.
Στο συνέδριο θα συμμετάσχει με τη διάλεξη “Celiac Disease: Δίαιτα και Κακοήθεια” ο Αναπληρωτής Καθηγητής Γαστρεντερολογίας του Τμήματος Ιατρικής Ιωαννίνων, δρ. Κωνσταντίνος Κατσάνος, υπό το Προεδρείο του Davide Mauri (Επίκουρου Καθηγητή Ογκολογίας Τμήματος Ιατρικής Ιωαννίνων) και της Χριστίνας Καλαμπόκη (Προέδρου του Συλλόγου “Η Εστία της Κοιλιοκάκης“). Η διάλεξη θα πραγματοποιηθεί την Πέμπτη 2 Σεπτεμβρίου, 14:00-14:40.
Περισσότερες πληροφορίες για το συνέδριο μπορείτε να βρείτε εδώ, ενώ το πρόγραμμά του είναι διαθέσιμο εδώ.

Συνάντηση Ενημέρωσης (Ιωάννινα)
2020-09-27 17:30 - 20:00 | Καφέ-Ζαχαροπλαστείο “Διεθνές”, Σταύρου Νιάρχου 35, Ιωάννινα, Ελλάδα
Η Εστία της Κοιλιοκάκης – Celiac’s Home, συνεχίζει τις τακτικές ενημερωτικές συναντήσεις για τους “νέο..κοιλιοκακικούς” φίλους μας!!!
Την Κυριακή 27/9 στις 17:30 θα βρισκόμαστε στο καφέ “ΔΙΕΘΝΕΣ” στην Δουρούτη, Σταύρου Νιάρχου 35 και θα είμαστε στην διάθεση όσων έχουν διαγνωστεί πρόσφατα και χρειάζονται ενημέρωση.
Για λόγους ασφαλείας ο αριθμός των συμμετεχόντων θα είναι συγκεκριμένος και είναι απαραίτητη η προεγγραφή με email στο celiacshome@yahoo.com.

Συνάντηση Ενημέρωσης (Ιωάννινα)
2020-09-25 18:00 - 20:00 | Καφέ-Ζαχαροπλαστείο “Διεθνές”, Σταύρου Νιάρχου 35, Ιωάννινα, Ελλάδα
Η Εστία της Κοιλιοκάκης – Celiac’s Home, συνεχίζει τις τακτικές ενημερωτικές συναντήσεις για τους “νέο..κοιλιοκακικούς” φίλους μας!!!
Την Παρασκευή 25/9 στις 18:00 θα βρισκόμαστε στο καφέ “ΔΙΕΘΝΕΣ” στην Δουρούτη, Σταύρου Νιάρχου 35 και θα είμαστε στην διάθεση όσων έχουν διαγνωστεί πρόσφατα και χρειάζονται ενημέρωση.
Για λόγους ασφαλείας ο αριθμός των συμμετεχόντων θα είναι συγκεκριμένος και είναι απαραίτητη η προεγγραφή με email στο celiacshome@yahoo.com.

Συνάντηση για Γεύμα Χ.Γ. (Ιωάννινα)
2020-09-20 14:00 - 17:00 | Ψησταριά “Η Στρούγκα”, Αγίου Δημητρίου 4, Κατσικάς Ιωαννίνων
Η Εστία της Κοιλιοκάκης – Celiac’s Home, καθιέρωσε και συνεχίζει τις τακτικές συναντήσεις με τους φίλους της, και παράλληλα συστήνει εστιατόρια που προσφέρουν γεύματα χωρίς γλουτένη.
Σας περιμένουμε λοιπόν την Κυριακή 20 Σεπτεμβρίου στις 14:00, στην ψησταριά “Η ΣΤΡΟΥΓΚΑ” στον Κατσικά Ιωαννίνων, για να συζητήσουμε από κοντά, γευόμενοι gluten free πιάτα και φυσικά τηρώντας όλα τα απαραίτητα μέτρα προστασίας για τον Covid-19!
Λόγω περιορισμένων θέσεων και ιδιαίτερης κουζίνας, είναι απαραίτητο να μας ενημερώσετε για τη συμμετοχή σας το αργότερο μέχρι και την Τετάρτη 16 Σεπτεμβρίου στο email: celiacshome@yahoo.com, δηλώνοντας το όνομά σας, το τηλέφωνο σας και οπωσδήποτε τον αριθμό των ατόμων. Η χωρητικότητα είναι συγκεκριμένη, γι’ αυτό θα τηρηθεί αυστηρά σειρά προτεραιότητας!!!
Παρακαλούμε να προσέλθετε μόνο εφόσον λάβετε θετική επιβεβαίωση για την κράτηση της θέσης.
ΣΗΜΕΙΩΣΗ: Για τους νεοδιαγνωσμένους φίλους μας που χρειάζονται επιπρόσθετη ενημέρωση, θα υπάρχει η δυνατότητα να βρισκόμαστε εκεί από τις 12:30, μόνο εφόσον έχει προηγηθεί επικοινωνία μαζί μας.

Λόγω των έκτακτων καταστάσεων, αναβλήθηκαν αρκετές προγραμματισμένες συναντήσεις και εκδηλώσεις. Επανερχόμαστε με μικρότερες πλέον συγκεντρώσεις, δείχνοντας παράλληλα και την ευγνωμοσύνη μας στα καταστήματα που στέκονται δίπλα μας, ακόμη και τώρα στις δύσκολες αυτές συγκυρίες, σερβίροντας μας με ασφάλεια πιάτα χωρίς γλουτένη.

Συνάντηση Ενημέρωσης (Ιωάννινα)
2020-03-10 18:00 - 20:30 | Καφέ-Ζαχαροπλαστείο “Διεθνές”, Σταύρου Νιάρχου 35, Ιωάννινα, Ελλάδα
Η Εστία της Κοιλιοκάκης – Celiac’s Home, καθιέρωσε και συνεχίζει τις τακτικές ενημερωτικές συναντήσεις για τους “νέο..κοιλιοκακικούς” -και όχι μόνο- φίλους μας!!!
Σας περιμένουμε την Τρίτη 10 Μαρτίου, στις 6:00 το απόγευμα στο καφέ “ΔΙΕΘΝΕΣ” στην Δουρούτη, Σταύρου Νιάρχου 35!

Συνάντηση Ενημέρωσης (Ιωάννινα)
2020-03-03 18:30 - 20:30 | Καφέ-Ζαχαροπλαστείο “Διεθνές”, Σταύρου Νιάρχου 35, Ιωάννινα, Ελλάδα
Η Εστία της Κοιλιοκάκης – Celiac’s Home, καθιέρωσε και συνεχίζει τις τακτικές ενημερωτικές συναντήσεις για τους “νέο..κοιλιοκακικούς” -και όχι μόνο- φίλους μας!!!
Σας περιμένουμε την Τρίτη 3 Μαρτίου, στις 6:30 το απόγευμα στο καφέ “ΔΙΕΘΝΕΣ” στην Δουρούτη, Σταύρου Νιάρχου 35!

Κοπή Πίτας και Εκλογές Δ.Σ.
2020-02-16 12:30 - 19:00 | Καρβούνης – Αίθουσες Δεξιώσεων & Catering, Δημοκρατιας 10, Ελεούσα, Ιωαννίνων, 45500, Ελλάδα
Με χαρά σας περιμένουμε και φέτος στην κοπή της πίτας μας, όπου παράλληλα θα γίνουν και οι εκλογές για ανάδειξη του νέου Δ.Σ., την Κυριακή 16 Φεβρουαρίου στις 12:30μμ στην Αίθουσα Δεξιώσεων “Καρβούνης” στην Ελεούσα!
Η μέρα αυτή όπως πάντα, θα είναι μέρα γιορτής!

Θα ανταμώσουμε και θα ανταλλάξουμε τα νέα μας και τους προβληματισμούς μας!
Θα ψηφίσουμε για το νέο Δ.Σ.!
Θα έχουμε την ευκαιρία να δοκιμάσουμε τα προϊόντα χ.γ. που θα μας δειγματίσουν οι εταιρείες!
Θα κόψουμε την πίτα μας με πολλά φλουριά και δώρα για τους τυχερούς!
Θα γευτούμε υπέροχα εδέσματα χωρίς γλουτένη που ο κύριος Καρβούνης θα μας ετοιμάσει με απόλυτη ασφάλεια!
…και φυσικά θα χορέψουμε και θα διασκεδάσουμε!!!

Τιμή εισόδου: 15 ευρώ
Ειδική τιμή για τα μέλη μας και την οικογένειά τους: 9 ευρώ
Παιδιά έως 6 ετών: δωρεάν
Δύο παιδαγωγοί θα αναλάβουν να διασκεδάσουν τα παιδιά και να τα απασχολήσουν δημιουργικά.
Παρακαλούμε δηλώστε απαραίτητα τον αριθμό των ατόμων που θα συμμετέχουν, καθώς και τα παιδιά με τις ηλικίες τους στο email: celiacshome@yahoo.com ή με μήνυμα στα τηλέφωνα 6936744112 και 6946827132

Συνάντηση Ενημέρωσης (Ιωάννινα)
2019-12-12 17:00 - 19:30 | Εστιατόριο “Σπιτική Κουζίνα Τσεσμετζής”, Ναπολέοντος Ζέρβα 50, Ιωάννινα, 45332, Ελλάδα
Η Εστία της Κοιλιοκάκης – Celiacs Home, καθιέρωσε και συνεχίζει τις τακτικές ενημερωτικές συναντήσεις για τους “νέο..κοιλιοκακικούς” -και όχι μόνο- φίλους μας!!!
Σας περιμένουμε την Πέμπτη 12 Δεκεμβρίου, στις 5:00 το απόγευμα στο εστιατόριο “Σπιτική Κουζίνα Τσεσμετζής” στην οδό Ναπολέοντος Ζέρβα 50, στα Ιωάννινα!

Grecian Living – Open Day
2019-11-21 11:00 - 20:00 | Παπαϊωάννου Α.Ε., Ναπολέοντος Ζέρβα 68, Ιωάννινα, Ελλάδα
Η εταιρεία GRECIAN LIVING και ο σύλλογος “Η ΕΣΤΙΑ ΤΗΣ ΚΟΙΛΙΟΚΑΚΗΣ” σας προσκαλούν την Πέμπτη 21 Νοεμβρίου σας προσκαλούν στις 11:00-15:00 και 17:00-20:00 στα καταστήματα ΠΑΠΑΪΩΑΝΝΟΥ Α.Ε. για να δοκιμάσετε όλα τα προϊόντα της Grecian Living (πολλοί νέοι κωδικοί!!!!) καθώς και νοστιμότατη gluten-free πίτσα που θα υπάρχει φρεσκοψημένη!
Η εκδήλωση θα πραγματοποιηθεί στο κατάστημα επί της οδού Ναπολέων Ζέρβα, παρ όλα αυτά και στο κατάστημα επί της οδού Αβέρωφ θα υπάρχουν όλα τα προϊόντα για γευστική δοκιμή.
Οι αποδείξεις των αγορών σας θα μπορούν να χρησιμοποιηθούν και στον Ε.Ο.Π.Υ.Υ., ενώ θα μπορεί να κατοχυρώσει κάποιος τις ειδικές εκπτωτικές τιμές της Πέμπτης και να κάνει τις αγορές του αργότερα, μέσα στο 10ήμερο που αναγράφει η συνταγή του!

Μαζί με τα υπέροχα εδέσματα της Grecian Living στο κατάστημα επί της οδού Ναπολέοντος Ζέρβα στις 5:00 μμ, θα αναβιώσουμε και το πανάρχαιο έθιμο της Παναγίας της Πολυσπορίτισσας (21 Νοεμβρίου – Εισόδια της Θεοτόκου) και θα σας γλυκάνουμε με Πολυσπόρια, φυσικά χωρίς γλουτένη!!!
Το γλυκό έδεσμα έχει τις ρίζες του στην αρχαία εποχή. Ήταν προσφορά των Αθηναίων στην θεά Δήμητρα για να έχουν καλή σοδειά τα χωράφια που μόλις είχαν σπείρει με σιτάρι! Αργότερα το έθιμο ενσωματώθηκε στην χριστιανική θρησκεία και τα πολυσπόρια γίνονταν για την Παναγία την Πολυσπορίτισσα, ανήμερα των Εισοδίων της Θεοτόκου!
Μια σούπα με όλη την ελληνική γεωργική παραγωγή, σερβιρισμένη με γλυκιά ζάχαρη και κανέλα.
Την παραμονή των Εισοδίων της Θεοτόκου οι νοικοκυρές έβραζαν πολλά σπόρια, σιτάρι, καλαμπόκι, φασόλια, φακές, κουκιά, ρεβίθια, μπιζέλια για την οικογένεια και για να μοιράσουν στη γειτονιά τους, να τους ευχηθούν να γίνουν τα σπαρτά και να έχουν καλή σοδειά!

Συνάντηση Ενημέρωσης (Ιωάννινα)
2019-10-31 17:30 - 20:00 | Καφέ-Ζαχαροπλαστείο “Διεθνές”, Σταύρου Νιάρχου 35, Ιωάννινα, Ελλάδα
Η Εστία της Κοιλιοκάκης – Celiacs Home, καθιέρωσε και συνεχίζει τις τακτικές ενημερωτικές συναντήσεις για τους “νέο..κοιλιοκακικούς” -και όχι μόνο- φίλους μας!!!
Σας περιμένουμε την Πέμπτη 31 Οκτωβρίου, στις 5:30 το απόγευμα στο καφέ “ΔΙΕΘΝΕΣ” στην Δουρούτη, Σταύρου Νιάρχου 35!

Συνάντηση Ενημέρωσης (Ιωάννινα)
2019-10-17 18:00 - 20:00 | Καφέ-Ζαχαροπλαστείο “Διεθνές”, Σταύρου Νιάρχου 35, Ιωάννινα, Ελλάδα
Η Εστία της Κοιλιοκάκης – Celiacs Home, καθιέρωσε και συνεχίζει τις τακτικές ενημερωτικές συναντήσεις για τους “νέο..κοιλιοκακικούς” -και όχι μόνο- φίλους μας!!!
Σας περιμένουμε την Πέμπτη 17 Οκτωβρίου, στις 6:00 το απόγευμα στο καφέ “ΔΙΕΘΝΕΣ” στην Δουρούτη, Σταύρου Νιάρχου 35!
